CELEX: C2005/193/52
Language: et
Date: 2005-08-06 00:00:00
Title: Kohtuasi T-197/05: Asa Sundholm'i 9. mai 2005. aasta hagi Euroopa Ühenduste Komisjoni vastu

6.8.2005   
            
            
               ET
            
            
               Euroopa Liidu Teataja
            
            
               C 193/31
            
         Asa Sundholm'i 9. mai 2005. aasta hagi Euroopa Ühenduste Komisjoni vastu
   (Kohtuasi T-197/05)
   (2005/C 193/52)
   Kohtumenetluse keel: prantsuse
   Asa Sundholm, elukoht Brüssel, esitas 9. mail 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Sébastien Orlandi, Xavier Martin Membiela, Albert Coolen ja Etienne Marchal, kohtudokumentide kättetoimetamise aadress Luxembourgis.
   Hageja palub Esimese Astme Kohtul:
   
               1.
            
            
               tühistada komisjoni otsus, millega kinnitati hageja 2003. aasta karjäärihinnangu aruanne;
            
         
               2.
            
            
               mõista kohtukulud välja kostjalt.
            
         Õiguslikud alused ja peamised argumendid
   Hageja väidab oma hagi toetuseks, et hindaja poolt pandud hinded ja antud kommentaarid on omavahel ilmses vastuolus, mis kujutab endast põhjendamiskohustuse rikkumist.
   Lisaks osundab hageja ilmsele hindamisveale, kuna talle heideti ette, et ta küsis ülemustelt täpsustusi, kuidas täita oma ülesandeid, olgugi, et ülemused ei tõenda, et need juhtnöörid olid eelnevalt kinnitatud selliselt, et ei vajanud selgitamist.
   Viimaks toob hageja välja kaitseõiguse väidetava rikkumise, viidates, et hinnangu uuesti läbi vaadanu tugines oma otsuse tegemisel uutele alustele, lubamata hagejal esitada oma seisukohta.